OpenLLM-France/wikimedia huggingface dataset:
# Cavall Morgan

El cavall Morgan és una de les primeres races de cavall desenvolupades als Estats Units. La raça ha influït en moltes altres races americanes, incloent-hi el cavall American Quarter, Tennessee Walking Horse i Standardbred. Van ser utilitzats com a cavalls de la cavalleria durant la Guerra Civil nord-americana en ambdós costats del conflicte. Durant els segles XIX i XX, es va exportar a molts països, incloent-hi Anglaterra, i va influir en la millora del Hackney. El 1907, el Departament d'Agricultura dels EUA va establir la Granja dels EUA del cavall Morgan a Middlebury, Vermont, per tal de perpetuar i millorar la raça Morgan; la finca va ser traslladada més tard a la Universitat de Vermont. El primer registre de la raça es va iniciar el 1909, i des de llavors moltes organitzacions dels Estats Units, Europa i Oceania l'han desenvolupada. S'estima que hi ha més de 175.000 cavalls Morgan en tot el món des del 2005.
El Morgan és una raça compacta, refinada, en general de color negre o castany, tot i que poden tenir molts colors, incloent-hi diverses varietats de pintat. S'utilitzen en moltes disciplines i són coneguts per la seva versatilitat. La raça Morgan és la típica dels estats de Vermont i Massachusetts. Populars autors per a nens, incloent-hi Marguerite Henry i Ellen Feld, han retratat els Morgan en els seus llibres, com en Henry Justin Morgan tenia un cavall, i The Walt Disney Company va fer-ne més tard una pel·lícula.

## Colors de pelatge

Els pelatges que es poden presentar en la raça Morgan es troben explicats al web de la referència.

## Referències

* ↑ Glover, FJH. 1000 Famous Horses Fact & Fictional Throughout the Ages: (Not Race Horses and Not Show Jumping Horses). Xlibris UK, 2011, p. 30. ISBN 978-1-4568-8530-4.
* ↑ «Justin Morgan Had a Horse (1972) ⭐ 6.6». IMDb, 06-02-1972. [Consulta: 4 març 2024].
* ↑ «Morgan Colors- Your Information Station for Morgan Color Genetics and Color History». Morgan Colors- Your Information Station for Morgan Color Genetics and Color History, 18-04-2022. [Consulta: 24 abril 2024].

## Bibliografia

* Mellin, Jeanne. The Complete Morgan Horse.
* American Morgan Horse. International Museum of the Horse. http://imh.org/History-of-the-Horse/Breeds-of-the-World-by-Continent/American-Morgan-Horse.html. Consultat 2012.06.11.
* Dutson, Judith (2005). Storey s Illustrated Guide to 96 Horse Breeds of North America. Storey Publishing. pp. 177-180. ISBN 1-58017-613-5.
* Harris, Fredie Steve (1973). Horse Breeds of the West. Cordovan Corporation. p. 44.
* De Steiguer, J. Edward (2011). Wild Horses of the West: History and Politics of America's Mustangs. Universitat d'Arizona Press. p. 111. ISBN 0-8165-2826-8.

## Enllaços externs

* The American Morgan Horse Association
* Foundation Morgan Horse Society
# Albertí

«Albertí» té aquests significats:
* Toponímia:
** So n'Albertí, possessió del municipi de Llucmajor, Mallorca
** Restes prehistòriques de So n'Albertí - Son Servereta, jaciment arqueològic a cavall de les possessions de So n'Albertí i de Son Servereta
* Biografies:
** Elisenda Albertí i Casas (Barcelona, 1960), editora i escriptora
** Jeroni Albertí i Picornell (Banyalbufar, 1927), polític mallorquí
** Joan Albertí i Moll (Capdepera, 1910–Saint Goben, l'Aisne, França, 1979), pagès i dirigent comunista
** Josep Albertí, diversos personatges
** Maria Assumpció Albertí Vendrell (Barcelona, 1886), mestra
** Santiago Albertí i Gubern (Barcelona, 1930 - Barcelona, 1997), filòleg i editor
** Vicenç Albertí i Vidal (Maó, 1786-1859), empresari teatral, traductor i polític
** Xavier Albertí i Gallart (Lloret de Mar, 1962), director d'escena, actor, gestor teatral, compositor i director artístic català
Viccionari
# CitySpire Center

Dissenyat per Helmut Jahn, acabat el 1987, el CitySpire Center és el gratacel més alt de New York d'ús mixt residencial i comercial (248 metres i 75 pisos). Es troba a Midtown Manhattan, al carrer 56, no lluny del sud de Central Park. És situat al costat de dos altres gratacels d'alçada comparable: la Metropolitan Tower i la Carnegie Hall Tower.
És el vuitè immoble més alt de New York, el 35è als Estats Units i el 93è al món. Els 23 primers nivells són ocupats per empreses comercials, i la part superior és dividida en pisos de luxe, cada vegada més espaiós a mesura que hom s'apropa al cim.

## Enllaços externs

* Emporis - CitySpire Center
* Wired New York - City Spire Arxivat 2005-11-25 a Wayback Machine.
# .243 Winchester

El .243 Winchester (o 6,17 × 51mm) és un popular cartutx per a fusells emprat tant per a tir esportiu com per a la caça d'animals petits i/o mitjans.

## Història

Aquest cartutx va ser introduït el 1955 per al fusell de forrellat Winchester Model 70 i el de fusell de palanca Winchester Model 88, guanyant ràpidament popularitat arreu del món.

## Referències

* ↑ «.243 Winchester Brass Weight and Capacity Tested». AccurateShooter.com. [Consulta: 14 abril 2018].
* ↑ «.243 Winchester». Terminal Ballistics Research. [Consulta: 14 abril 2018].
* ↑ editor, Frank C. Barnes ; M.L. McPherson,. Cartridges of the World. 8th ed., rev. and expanded. Northbrook, IL: DBI Books, 1997. ISBN 0-87349-178-5.

## Enllaços externs

* .243 Winchester Cartridge Guide by AccurateShooter.com
# Anacroneuria spectori

Anacroneuria spectori és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Bolívia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* ↑ Stark, 2004. Spixiana 27(1):74.
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Perlidae Species Listing (anglès)
* ↑ Stark, B.P. & R.W. Baumann, 2011. Records of Anacroneuria (Plecoptera: Perlidae) from Bolivia and Paraguay with descriptions of three new species. Illiesia, 7(19):182-191. «PDF».

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):170.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 24 novembre 2011].

## Enllaços externs

* Encyclopedia of Life (anglès)
# Cirial

Entre els objectes de culte de la religió catòlica un cirial és un candeler llarg sense peu que porta un escolà o un acòlit ceroferari.
La seva forma típica és la d'una barra llarga de fusta, de l'alçària aproximada d'una persona adulta, i al capdamunt un portaciris metàl·lic més o menys elaborat. Per a portar un cirial es necessiten les dues mans.
El cirials van en parelles al cap d'una processó o als costats de la creu processional.

## Referències

* ↑ DCVB: Cirial.
* ↑ DCVB: Ceroferari.
* ↑ Josep Urdeix. Els Objectes d'ús litúrgic. Centro De Pastoral Liturgic, 27 gener 2004, p. 12–. ISBN 978-84-7467-946-5.
# 372 aC

El 372 aC va ser un any del calendari romà prejulià. En aquell temps, era conegut com a quart any sense tribunat ni consolat (o, més rarament, any 382 ab urbe condita). L'ús del nom «372 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Ifícrates el Vell, general atenès, que havia estat enviat l'any anterior (373 aC) a lluitar contra el general espartà Mnàsip de Còrcira, juntament amb Cal·lístrat i Càbries, substituint a Timoteu, desembarca a Cefal·lènia, on s'assabenta de la mort de Mnàsip. Es dirigeix a Còrcira on desembarca i derrota les forces que havia enviat Dionisi tirà de Siracusa.
* Tebes destrueix altre cop les muralles de Tèspies i malmeten seriosament la ciutat. La primera destrucció va ser l'any 423 aC.

### Antiga Roma

* Aquest any, com els tres anteriors, (375 aC, 374 aC i 373 aC) i fins al 370 aC no hi va haver magistrats curuls. Els tribuns de la plebs Gai Licini Calvus Estoló i Luci Sexti Sextí Laterà van presentar unes propostes legislatives favorable als plebeus, les Lleis Liciniae-Sextiae, que van trobar una resistència violenta per part dels patricis. Aquests, amb la col·laboració d'altres tribuns de la plebs, van aconseguir oposar-se a les propostes dels dos tribuns, Licini i Sexti, que, en represàlia per les polítiques conservadores dels patricis i utilitzant el dret de veto que tenien els tribuns plebeus, van impedir, durant cinc anys consecutius, l'elecció dels tribuns consulars. Van ser tribuns de la plebs des del 376 aC fins al 367 aC.

## Naixements

* Teofrast, filòsof grec (data aproximada).

## Necrològiques

* Mnàsip, general espartà, que l'any anterior havia estat enviat a Còrcira per recuperar l'illa que havien conquerit els atenencs, va assolar l'illa, i va bloquejar la ciutat per terra i per mar. Aquest any, veient que tenia la victòria assegurada, despatxa part dels seus mercenaris i reté la paga dels altres. L'exèrcit es va relaxar, algunes zones del setge queden desateses i grups de soldats campen lliurement per l'illa. Els habitants assetjats quan ho veuen surten de la ciutat, maten alguns espartans i fan un bon nombre de presoners. Mnàsip passa a l'ofensiva i ordena als seus oficials que avancin amb els mercenaris, però es neguen a lluitar si no reben la paga. Mnàsip, indignat, es mostra arrogant i colpeja als oficials. Quan es lliura la batalla a les portes de la ciutat, Mnàsip és derrotat i mort.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Xenofont. Hel·lèniques, VI, 2
* ↑ Xenofont. Hel·lèniques, VI, 3, 1
* ↑ Tucídides. Història de la Guerra del Peloponnès, IV, 93
* ↑ Titus Livi. Ab Urbe Condita, VII, 5-7
* ↑ «Teofrast». Gran Enciclopèdia Catalana. Grup Enciclopèdia Catalana. [Consulta: 24 febrer 2021].
* ↑ Xenofont. Hel·lèniques, VI, 4
* ↑ Diodor de Sicília. Biblioteca històrica, XV, 46, 47
# 15 aC
## Esdeveniments
### Imperi romà

* Marc Vipsani Agripa va creuar cap al Regne del Bòsfor on va imposar com a rei a Polemó I (15 aC) i va fer tornar les àguiles romanes que havien estat preses per Mitridates III de Commagena.
* Nòrica és conquerida completament.

## Naixements

* Germànic, general romà.

## Necrològiques

* Luci Munaci Planc, consol romà.

## Referències

* ↑ Alföldy, Géza. Noricum (en anglès). Taylor & Francis, 1974, p.55. ISBN 0710073230.
# Carniola Interior

Carniola Interior (eslovè: Notranjska; alemany: Innerkrain) és una regió tradicional d'Eslovènia. Formà part del territori de la corona d'Habsburg de Carniola. El centre tradicional de la regió és Postojna i altres centres urbans són Idrija, Logatec, Cerknica, Ilirska Bistrica, i Pivka.

## Vegeu també

* Carniola
# Celeste Olalquiaga

Celeste Olalquiaga és una erudita independent veneçolana. És autora de The Artificial Kingdom: A Treasury of the Kitsch Experience and Megalopolis: Contemporary Cultural Sensibility. Va rebre una subvenció de la Fundació Rockefeller el 1994 i una beca Guggenheim el 1996. Escriu la columna «Lliçó d'objectes» per a la revista Cabinet.

## Referències

* ↑ «Celeste Olalquiaga». INIVIA. Arxivat de l'original el 2015-04-02. [Consulta: 5 agost 2020].
* ↑ «Cumulative index for the annual reports of the Rockefeller Foundation, 1913-2003» (en anglès). Rockefeller Archive Center. Arxivat de l'original el 2018-04-18. [Consulta: 5 agost 2020].
* ↑ «Celeste Olalquiaga» (en anglès). Guggenheim Foundation. Arxivat de l'original el 2015-03-20. [Consulta: 5 agost 2020].
* ↑ «Celeste Olalquiaga» (en anglès). Cabinet.
# Chincoteague (cràter marcià)

Chincoteague és un cràter d'impacte del planeta Mart situat al Sud-Oest del cràter Kumara, a l'Oest de Loja i al Nord-Est de Kufra, a 41.2° Nord i 124º Est. L'impacte va causar un clavill de 37 quilòmetres de diàmetre. El nom va ser aprovat en 1979 per la Unió Astronòmica Internacional, en honor de la localitat nord-americana de Chincoteague a l'estat de Virgínia.

## Referències

* ↑ "Chincoteague (cràter marcià)". Gazetteer of Planetary Nomenclature. USGS Astrogeology Research Program. (anglès)
# Clarias macromystax

Clarias macromystax és una espècie de peix de la família dels clàrids i de l'ordre dels siluriformes.

## Morfologia

Els mascles poden assolir els 31,6 cm de llargària total.

## Distribució geogràfica

Es troba a Benín i Nigèria.

## Referències

* ↑ uBio (anglès)
* ↑ Scopoli J. A. 1777. Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Prague. Introd. Hist. Nat. . i-x + 1-506.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Teugels, G.G. 1992. Clariidae, p. 468-495. A C. Levêque, D. Paugy, i G.G. Teugels (eds.) Faune des poissons d'eaux douces et saumâtres d'Afrique de l'Ouest Tom 2. Coll. Faune Tropicale núm 28. Musée Royal de l'Afrique Centrale, Tervuren, Bèlgica i O.R.S.T.O.M., París, França.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Chirixalus vittatus

Chirixalus vittatus és una espècie d'amfibi que viu a Cambodja, Xina, l'Índia, Laos, Myanmar, Tailàndia, Vietnam i, possiblement, també Bangladesh.

## Referències

* Lau, M.W.N., Wenhao, C., Baorong, G., Datong, Y., van Dijk, P.P., Truong, N.Q., Dutta, S., Bordoloi, S. & Sengupta, S. 2004. Chirixalus vittatus. Llista Vermella d'Espècies Amenaçades de la UICN 2006. Consulta: 8 d'abril del 2008.
# Ann Richards

Ann Richards (Lacy-Lakeview, 1 de setembre de 1933 - Austin, 13 de setembre de 2006) va ser una política estatunidenca, Governadora de Texas entre 1991 i 1995. Anteriorment havia estat tresorera de l'Estat i una destacada líder del Partit Demòcrata dels Estats Units. Va ser la segona governadora de l'Estat després de Miriam A. Ferguson i va destacar pel seu feminisme. Era mestra de professió.

## Referències

* ↑ «Former Texas Governor Ann Richards Dies». The Washington Post, 14-09-2006.
# Ammodytoides xanthops

Ammodytoides xanthops és una espècie de peix pertanyent a la família dels ammodítids.

## Descripció

* Pot arribar a fer 12,2 cm de llargària màxima.
* És de color gris morat fosc al dors i blau argentat pàl·lid als flancs i la zona ventral.
* La major part del cap per davant dels ulls és groga, mentre que la part frontal del musell i l'extrem de la mandíbula inferior presenten una tonalitat fosca.
* 48-49 radis tous a l'aleta dorsal i 23-24 a l'anal.
* 15-16 radis a l'aleta pectoral (normalment, 15).
* 57-59 vèrtebres.
* 106-112 escates a la línia lateral.
* Absència d'escates petites sobre l'opercle.
* Té entre 6 i 7 punts negres a la vora de l'aleta dorsal.
* Aleta caudal amb una vora ampla i negrosa.

## Hàbitat

És un peix marí, pelàgic-nerític i de clima tropical que viu entre 26 i 62 m de fondària.

## Distribució geogràfica

Es troba a l'Índic occidental: Moçambic.

## Observacions

És inofensiu per als humans.

## Referències

* ↑ Duncker, G. & Mohr, E., 1939. Revision der Ammodytidae. Mitt. Zool. Mus. Berlin 8-31.
* ↑ uBio (anglès)
* ↑ Randall, J.E. & Heemstra, P.C., 2008. Ammodytoides xanthops, a new species of sandlance (Perciformes: Ammodytidae) from Mozambique. Smithiana Bulletin, 9: 21-25.
* 1 2 3 4 FishBase (anglès)
* 1 2 Randall, J.E. & Heemstra, P.C., 2008.

## Enllaços externs

* BioLib (anglès)
* AQUATAB
# Ammodytoides idai

Ammodytoides idai és una espècie de peix pertanyent a la família dels ammodítids. És un peix marí, bentopelàgic i de clima tropical, el qual viu entre 8 i 25 m de fondària. Es troba al Pacífic occidental: Papua Nova Guinea.

## Descripció

* Pot arribar a fer fins a 12,1 cm de llargària màxima.
* Té 44-46 radis tous a l'aleta dorsal i 21-22 a l'anal i 14-16 radis a l'aleta pectoral.
* 55-58 vèrtebres.
* 2-3 escates petites sobre l'opercle.
* Té una filera de prop de deu punts negres al marge de l'aleta dorsal.
* Aleta caudal amb una vora fosca que es fa més ampla cap als extrems dels lòbuls (si més no, en els mascles).
És inofensiu per als humans.

## Referències

* ↑ Randall, J.E. & Earle, J.L., 2008. Two New Indo-Pacific Sand Lances of the Genus Ammodytoides (Perciformes: Ammodytidae). Pacific Science, 62 (4): 603-612.
* 1 2 3 4 Capuli, Estelita Emily. «Ammodytoides idai Randall & Earle, 2008» (en anglès). FishBase.

## Bibliografia

* Randall, J.E. i P.C. Heemstra, 2008. Ammodytes xanthops, a new species of sandlance (Perciformes: Ammodytidae) from Mozambique. Smithiana, Publications in Aquatic Biodiversity, Bulletin Núm. 9:21-25.
# Cistoscòpia

La cistoscòpia és l'endoscòpia de la bufeta urinària a través de la uretra. Es realitza amb un cistoscopi.
Els cistoscopis rígids disposen de lents com un telescopi o un microscopi (cistoscòpia rígida). Aquestes lents permeten a l'uròleg centrar-se en les superfícies internes del tracte urinari. Els cistoscopis que utilitzen fibres òptiques, són flexibles i duen una imatge des de la punta de l'instrument fins a una pantalla de visualització a l'altre extrem (cistoscòpia flexible). Els cistoscopis van des dels pediàtrics fins als adults i des del gruix d'un llapis fins a aproximadament 9 mm i tenen una llum a la punta. Molts cistoscopis tenen tubs addicionals per guiar altres instruments per a procediments quirúrgics per tractar problemes urinaris.
La cistoscòpia flexible es realitza amb anestèsia local en ambdós sexes. Normalment, s'utilitza un anestèsic tòpic, la majoria de vegades el gel de lidocaïna. El gel s'introdueix a la uretra a través del meat urinari cinc a deu minuts abans de l'inici del procediment. La cistoscòpia rígida es pot realitzar en les mateixes condicions, però generalment es realitza sota anestèsia general, especialment en subjectes masculins, a causa del dolor causat per la sonda. Les mides de la funda del cistoscopi rígid són de calibre francès 17 Fr (5,7 mm de diàmetre), calibre 19 Fr (6,3 mm de diàmetre) i calibre 22 Fr (7,3 mm de diàmetre).

## Indicacions

La cistoscòpia es pot recomanar per a qualsevol de les condicions següents:
* Diagnòstic de la causa davant de:
** infeccions del tracte urinari, de repetició;
** presència de sang a l'orina (hematúria);
** pèrdua del control de la bufeta (incontinència) o bufeta hiperactiva; (Tot i que, l'American Urogynecologic Society no recomana que la cistoscòpia, la urodinàmica o l'ecografia diagnòstica renal i vesical formin part del diagnòstic inicial de la bufeta hiperactiva sense complicacions);
** presència de cèl·lules inusuals a la mostra d'orina;
** micció dolorosa no etiquetada, dolor pelvià crònic o cistitis intersticial;
* Diagnòstic i tractament per:
** necessitat d'un catèter vesical;
** dificultat del pas de l'orina, habitualment per un engrandiment de la pròstata;
** litiasi al tracte urinari;
* Diagnòstic, tractament o seguiment d'un creixement inusual: pòlip, tumor o càncer.

## Referències

* ↑ «Cystoscopy and Ureteroscopy». The Doctors Lounge. Arxivat de l'original el 2011-07-10. [Consulta: 20 maig 2023].
* ↑ «Five Things Physicians and Patients Should Question». Choosing Wisely: an initiative of the ABIM Foundation. American Urogynecologic Society, 05-05-2015. [Consulta: 1r juny 2015].
* ↑ «Diagnosis and treatment of overactive bladder (non-neurogenic) in adults: AUA/SUFU guideline amendment». The Journal of Urology, 193, 5, 01-05-2015, pàg. 1572–80. DOI: 10.1016/j.juro.2015.01.087. PMID: 25623739.
# Clarksdale (Mississipi)

Clarksdale és una població dels Estats Units a l'estat de Mississipi. Segons el cens del 2000 tenia 20.645 habitants.

## Demografia

Segons el cens del 2000, Clarksdale tenia 20.645 habitants, 7.233 habitatges, i 5.070 famílies. La densitat de població era de 575,9 habitants per km².
Dels 7.233 habitatges en un 36,8% hi vivien nens de menys de 18 anys, en un 35,7% hi vivien parelles casades, en un 30% dones solteres, i en un 29,9% no eren unitats familiars. En el 27,1% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,77 i el nombre mitjà de persones que vivien en cada família era de 3,38.
Per edats la població es repartia de la següent manera: un 32,9% tenia menys de 18 anys, un 9,6% entre 18 i 24, un 25,2% entre 25 i 44, un 19,3% de 45 a 60 i un 12,9% 65 anys o més.
L'edat mediana era de 31 anys. Per cada 100 dones de 18 o més anys hi havia 73,1 homes.
La renda mediana per habitatge era de 22.188$ i la renda mediana per família de 26.592$. Els homes tenien una renda mediana de 26.881$ mentre que les dones 19.918$. La renda per capita de la població era de 12.611$. Entorn del 29,7% de les famílies i el 36,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Clarksdale». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Clarksdale». American Fact Finder. Oficina del Cens dels Estats Units, 12-01-2010.